	[image: _Pic2]
	                                                    ROMÂNIA
                                                JUDEŢUL ILFOV
                                                    PRIMĂRIA COMUNEI CORNETU

	[image: _Pic3]


Compartiment Resurse Umane 
Nr. 6085/25.03.2026
[bookmark: _GoBack]

RAPORT DE SPECIALITATE
la proiectul de hotărâre privind aprobarea numărului de posturi pentru anul 2026, în limita numărului maxim stabilit potrivit O.U.G. nr. 63/2010 și comunicat de către 
Instituția Prefectului – Județul Ilfov

Compartimentul Resurse Umane din cadrul aparatului de specialitate al primarului comunei Cornetu, județul Ilfov, analizând proiectul de hotărâre inițiat de primarul comunei Cornetu, județul Ilfov, documentele care îl însoțesc, precum și cadrul normativ incident, întocmește prezentul raport de specialitate, în vederea supunerii spre dezbatere și aprobare Consiliului Local al comunei Cornetu, județul Ilfov.

I. TEMEIUL LEGAL
· O.U.G. nr. 63/2010 pentru modificarea și completarea Legii nr. 273/2006 privind finanțele publice locale, cu modificările și completările ulterioare, act normativ care stabilește mecanismul de determinare a numărului maxim de posturi pentru unitățile administrativ-teritoriale (O.U.G. nr. 63/2010);
· O.U.G. nr. 7/2026 privind stabilirea unor măsuri financiar-bugetare, cu modificările și completările ulterioare, care instituie obligația reorganizării aparatului de specialitate al primarului, precum și a instituțiilor și serviciilor publice de interes local aflate în subordinea consiliului local, până la data de 1 iulie 2026 (O.U.G. nr. 7/2026);
· O.U.G. nr. 57/2019 privind Codul administrativ, cu modificările și completările ulterioare, în special dispozițiile referitoare la competențele consiliului local și ale primarului, precum și la organizarea aparatului de specialitate și a serviciilor publice de interes local;
· Adresa Instituției Prefectului – Județul Ilfov nr. 6019/MJB din 19.03.2026, înregistrată la Primăria comunei Cornetu, județul Ilfov sub nr. 5697 din 19.03.2026, prin care a fost comunicat numărul maxim de posturi aferent comunei Cornetu pentru anul 2026.

II. SITUAȚIA DE FAPT ȘI DATELE CARE FUNDAMENTEAZĂ PROIECTUL
Prin adresa Instituției Prefectului – Județul Ilfov nr. 6019/MJB din 19.03.2026 a fost comunicat, pentru comuna Cornetu, județul Ilfov, numărul maxim de posturi aferent anului 2026. Potrivit acestei comunicări, numărul de posturi care poate fi aprobat de autoritatea deliberativă locală este de 40 de posturi.
Din analiza adresei communicate, rezultă că cele 40 de posturi sunt structurate astfel: 30 de posturi pentru aparatul de specialitate al primarului comunei Cornetu, județul Ilfov, 6 posturi pentru Poliția Locală, 3 posturi pentru Serviciul Public Comunitar Local de Evidență a Persoanelor și 1 post pentru activitatea de deservire a microbuzelor școlare.

	Nr. crt.
	Structura
	Număr posturi

	1.
	Aparatul de specialitate al primarului
	30

	2.
	Poliția Locală
	6

	3.
	Serviciul Public Comunitar Local de Evidență a Persoanelor
	3

	4.
	Activitatea de deservire a microbuzelor școlare
	1

	
	Total
	40



III. ANALIZA DE SPECIALITATE A COMPARTIMENTULUI RESURSE UMANE
Din perspectiva managementului resurselor umane, proiectul de hotărâre este necesar, legal și oportun, întrucât asigură corelarea structurii de personal a comunei Cornetu, județul Ilfov cu limita maximă de posturi stabilită potrivit legislației speciale și comunicată de Instituția Prefectului – Județul Ilfov.
Aprobarea numărului de posturi reprezintă premisa obligatorie pentru reorganizarea ulterioară a aparatului de specialitate al primarului comunei Cornetu, județul Ilfov și a instituțiilor și serviciilor publice de interes local, aflate în subordinea Consiliului Local al comunei Cornetu, județul Ilfov. Fără adoptarea acestei hotărâri, nu se poate fundamenta, în mod legal, noua organigramă și noul stat de funcții.
Totodată, având în vedere obligația prevăzută de O.U.G. nr. 7/2026, reorganizarea trebuie realizată cel târziu până la data de 1 iulie 2026, în vederea încadrării în numărul de posturi aprobat și repartizat. Din acest motiv, proiectul de hotărâre analizat are caracter prioritar și trebuie corelat, într-o etapă ulterioară, cu documentele administrative privind organigrama, statul de funcții și, după caz, măsurile individuale privind personalul.

IV. EFECTE ȘI IMPLICAȚII ASUPRA ORGANIZĂRII INSTITUȚIONALE
Efectele și implicațiile asupra organizării instituționale a Primăriei comunei Cornetu, județul Ilfov sunt următoarele:
• Stabilirea cadrului legal de încadrare a personalului în limita a 40 de posturi;
• Fundamentarea reorganizării aparatului de specialitate al primarului comunei Cornetu, județul Ilfov și a instituțiilor și serviciilor publice de interes local, aflate în subordinea Consiliului Local al comunei Cornetu, județul Ilfov;
• Actualizarea, prin hotărâre distinctă, a organigramei și a statului de funcții, cu respectarea repartiției aprobate prin proiectul de hotărâre analizat;
• Reevaluarea necesarului de personal pe compartimente și structuri funcționale, în raport cu atribuțiile legale și cu resursele bugetare disponibile;
• Asigurarea unei utilizări eficiente a resurselor umane și a unui echilibru între nevoile administrative și disciplina financiar-bugetară.

V. ANALIZA LEGALITĂȚII ȘI OPORTUNITĂȚII
Sub aspectul legalității, proiectul de hotărâre respectă competența Consiliului Local al comunei Cornetu, județul Ilfov de a aproba numărul de posturi în limita maximă stabilită potrivit O.U.G. nr. 63/2010 și comunicată de către Instituția Prefectului – Județul Ilfov. 
De asemenea, proiectul integrează obligația de reorganizare instituită prin O.U.G. nr. 7/2026 și stabilește cadrul necesar pentru punerea acesteia în aplicare.
Sub aspectul oportunității, adoptarea proiectului de hotărâre este justificată de necesitatea respectării termenelor și obligațiilor legale, de asigurarea continuității serviciilor publice, de optimizarea structurii organizatorice și de menținerea echilibrului bugetar al unității administrativ-teritoriale.

VI. CONCLUZII
Având în vedere considerentele expuse, Compartimentul Resurse Umane apreciază că proiectul de hotărâre privind aprobarea numărului de posturi pentru anul 2026, în limita numărului maxim stabilit potrivit O.U.G. nr. 63/2010 și comunicat de către Instituția Prefectului – Județul Ilfov, este temeinic fundamentat, legal și oportun.
În consecință, se avizează favorabil proiectul de hotărâre în forma prezentată și se propune supunerea acestuia spre dezbatere și aprobare Consiliului Local al comunei Cornetu, județul Ilfov.


Consilier asistent,
Irina COBUZ

